open-index/open-wikipedia-markdown huggingface dataset:
பாராரத்தோன்

**பாராரத்தோன்** (ஆங்கிலம்: *Pararaton*; இந்தோனேசியம்: *Para Ratu*; ஜாவானியம்: *Serat Pararaton*; பாலி மொழி: ꦥꦫꦫꦡꦺꦴꦤ꧀) என்பது இந்தோனேசியா, ஜாவாவில் உருவாக்கப்பட்ட 16-ஆம் நூற்றாண்டு  ஜாவானிய வரலாற்று நூல் ஆகும். இந்த நூல் இராஜாக்களின் நூல் *(Katuturanira Ken Angrok)* அல்லது மன்னர்களின் கதை *(Book of Kings)* என்றும் அழைக்கப்படுகிறது. 

13-ஆம் நூற்றாண்டில் கிழக்கு ஜாவாவை ஆட்சி செய்த சிங்காசாரி இராச்சியம்; மற்றும் 13-ஆம் 15-ஆம் நூற்றாண்டுகளில் ஜாவாவை ஆட்சி செய்த மஜபாகித் பேரரசு; ஆகியவற்றின் அரசர்களின் வரலாற்றை, இந்த நூல் தொகுத்துக் கூறுகின்றது. 

மேலும் இந்த நூல், கென் ஆங்ரோக் *(Ken Angrok)* எனும் அரசரைப் பற்றியும் விவரமாக விவரிக்கின்றது. காவி மொழியில் எழுதப்பட்ட இந்த நூல், 32 பக்கங்களில் 1126 வரிகளைக் கொண்டது.  

## விளக்கம்

சிங்காசாரி இராச்சியத்தின் நிறுவனர் கென் அரோக்கின் (கென் அங்ரோக்) (1222–1292) என்பவரின் முறையான வரலாற்றுப் பதிவுகளுடன் பாராரத்தோன் தன் பதிவுகளைத் தொடங்குகிறது. இந்தக் கையெழுத்துப் பிரதியின் பாதி அளவு, கென் அரோக் வாழ்க்கை நிகழ்வுகளைத் தொகுக்கின்றது. அத்துடன் 1222-ஆம் ஆண்டில் அவர் அரியணை ஏறுவதற்கு முன்னர் அவரின் வாழ்க்கையில் ஏற்பட்ட நிகழ்வுகளையும் கோர்த்து வழங்குகிறது. 

பின்னர் காலவரிசைப்படி பல குறுகிய கதைத் துண்டுகளும் சேர்க்கப்பட்டு உள்ளன. பதிவு செய்யப்பட்டுள்ள பல நிகழ்வுகளின் திகதி குறிப்பிடப்பட்டு உள்ளன. இறுதியில், வரலாற்றுப் பகுதிகள் குறுகியதாக அமைகின்றன. மேலும் மஜபாகித் பேரரசின் அரச குடும்ப உறுப்பினர்களைப் பற்றிய பரம்பரைத் தகவல்கள் கலக்கப்பட்டு மாறி மாறி வருகின்றன.

பாராரத்தோன் கையெழுத்துப் பிரதியின் முன்னுரையில் சக ஆண்டு 1522 (கி.பி. 1600) எனும் ஆண்டைக் கொண்டிருப்பதால், உரையின் இறுதிப் பகுதி கி.பி. 1481 மற்றும் 1600-க்கு இடையில் எழுதப்பட்டிருக்கலாம் என்று நம்பப்படுகிறது.

## தலைப்பு

இந்த நாளாகமம் பொதுவாக பாராரத்தோன் என்று அழைக்கப்படுகிறது. பாராரத்தோன் எனும் பெயர் உரையின் மையப்பகுதியில் தோன்றவில்லை. முதல் பாதிப் பகுதியில் மட்டுமே காணப்படுகிறது. உரையின் மையப்பகுதியில் 'கென் அங்ரோக்கின் கதை இவ்வாறு அமைகிறது' *(Nihan Katuturanira Ken Angrok)* என்ற கூற்றுடன் தொடங்குகிறது. இது உரையின் அசல் தலைப்பு என்பதைக் குறிக்கிறது. 

அதன் முதல் பகுதி, கென் அங்ரோக்கின் வாழ்க்கையை மையமாகக் கொண்டது. பாராரத்தோன் பிரதியின் சில பகுதிகளை வரலாற்று உண்மைகளாகக் கருத முடியாது. குறிப்பாக முன்னுரையில், உண்மை மற்றும் புனைகதை, கற்பனை மற்றும் எதார்த்த நிலைப்பாடு ஆகியவை ஒன்றாகச் செல்கின்றன. இருப்பினும், பெரும்பாலான அறிஞர்கள் பாராரத்தோன் வரலாற்றுச் சுவடியில் உள்ள சில வரலாற்றுத் தன்மையை ஏற்றுக் கொள்கிறார்கள்.

## மேலும் காண்க

*கேடிரி அரசு
*சிங்காசாரி
*மஜபாகித்
*பெரும் இந்தியா
*இந்திய-ஆரிய மொழிகள்
*இந்தோனேசியாவில் இந்து சமயம்

## மேற்கோள்கள்

## சான்றுகள்

* 
* Hans Ras|J.J. Ras (1986), *Hikayat Banjar and Pararaton. A structural comparison of two chronicles*. In: C.M.S. Hellwig and S.O. Robson (eds.), A man of Indonesian letters (Dordrecht, Cinnaminson: Foris VKI 121, pp.&nbsp;184–203), 
* Wayan Jarrah Sastrawan (2020) "How to read a chronicle: the ''Pararaton'' as a conglomerate text", *Indonesia and the Malay World*, **48**, pp.&nbsp;1–22.

## வெளி இணைப்புகள்
*The Origins of Rajasa Dynasty

பகுப்பு:சிங்காசாரி
பகுப்பு:மயாபாகித்து பேரரசு
பகுப்பு:முன்னாள் முடியாட்சிகள்
பகுப்பு:குடியேற்றவாதத்துக்கு முந்திய இந்தோனேசிய அரசுகள்
நேத்ரா இரகுராமன்

**நேத்ரா இரகுராமன்** (*Nethra Raghuraman*) என்பவர் ஓர் இந்திய நடிகையும் வடிவழகியும் ஆவார். 1997ஆம் ஆண்டு பெமினா பத்திரிகையின் *லுக் ஆப் தி இயர்* போட்டியின் வெற்றியாளராக இவர் தேர்ந்தெடுக்கப்பட்டார். 2000-ஆம் ஆண்டு *ஸ்டார் ஸ்கிரீன்* விருதுகளில் சிறந்த பெண் புதுமுக நடிகை பட்டத்தையும் வென்றார். கோவிந்த் நிகாலானியின் *தக்ஷக்,* டேவிட் லிஞ்சின் *போபால் எக்ஸ்பிரஸ்* ஆகியவை இவரது குறிப்பிடத்தக்கப் படங்களில் அடங்கும். இரகுராமன் பல்வேறு இசை காணொளிகளில் தோன்றியுள்ளார். 2008ஆம் ஆண்டில் தொலைக்காட்சி மெய்ம்மைக் காட்சித் தொடரான *பியர் பேக்டர்: கத்ரோன் கே கிலாடி 1-ஐ* வென்றார்.

## வாழ்க்கை
நேத்ரா, ஒரு தமிழ் இந்து குடும்பத்தில் பிறந்தார். நேத்ரா, சிங்கப்பூரைச் சேர்ந்த தொழிலதிபரும், இந்தியத் துடுப்பாட்ட வீரருமான சுப்ரதா குகாவின் மகனுமான குணால் குகாவை 2011-ஆம் ஆண்டின் பிற்பகுதியில் மணந்தார்.

## திரைப்படவியல்

### தொலைக்காட்சி

* 2008 - *பியர் பேக்டர்:* *கத்ரோன் கே கிலாடி 1* வெற்றியாளராக
* 1999 - *[[கேப்டன் வியோம்]]* மருத்துவர் நைனா / பார்ச்சாயி (காலா சாயாவின் மகள் - பராஜீவ்ஸ் பேரரசர்).

## மேற்கோள்கள்

## வெளி இணைப்புகள்
* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:இந்தியத் திரைப்பட நடிகைகள்
பகுப்பு:1976 பிறப்புகள்
பகுப்பு:வாழும் மக்கள்
ஒய்யார ஒளிப்படவியல்

**ஒய்யார ஒளிப்படவியல்** அல்லது **நாண்மரபு வழக்கு ஒளிப்படவியல்** *(Fashion photography)* என்பது ஆடை மற்றும் பிற நாவீன பொருட்களை சித்தரிக்கும் ஒரு வகை ஒளிப்படமாகும். இதில் சில நேரங்களில் நவநாகரிக ஆடைகளும் அடங்கும். இது பொதுவாக ஒரு ஒய்யார ஒளிப்படக் கலைஞர் ஒரு ஒளிப்படக் கூடம் அல்லது வெளிப்புற சூழலில் உடையணிந்த வடிவழகரின் படங்களை எடுப்பதைக் கொண்டுள்ளது. இது உடை மற்றும் ஒய்யார தொழில்களில் இருந்து உருவானது, மேலும் சில ஒய்யார ஒளிப்படம் எடுத்தல் கலையாக உயர்த்தப்பட்டிருந்தாலும், இது இன்னும் முதன்மையாக ஆடை, வாசனை திரவியங்கள் மற்றும் ஒப்பனைப் பொருட்களுக்கு வணிக ரீதியாகப் பயன்படுத்தப்படுகிறது.

ஒய்யார ஒளிப்படவியல் பெரும்பாலும் விளம்பரங்களுக்காகவோ அல்லது வோக், வேனிட்டி பேர் மற்றும் எல்லே போன்ற ஒய்யார பத்திரிகைகளுக்காகவோ நடத்தப்படுகிறது. ஒய்யார வடிவமைப்பாளர்கள் தங்கள் படைப்புகளை விளம்பரப்படுத்த இது ஒரு அவசியமான வழியாக மாறிவிட்டது. ஒய்யார புகைப்படம் எடுத்தல் அதன் சொந்த அழகியலை உருவாக்கியுள்ளது, இதில் ஆடைகள் மற்றும் ஒய்யாரங்கள் கவர்ச்சியான இடங்கள் அல்லது ஆபரணங்களின் இருப்பால் மேம்படுத்தப்படுகின்றன.

## காட்சிக்கூடம்

File:Paddington Station by Toni Frissell 1951.jpg|பட்டிங்டன் நிலையம், மூலம் டோனி ஃப்ரிஸ்ஸல், 1951
File:Green brocade silk saree.jpg|பச்சை நிறப் பட்டுப் புடவையின் புகைப்படம்
File:American fashion model Renée Gunter modeling haute couture in Paris circa 1970s.jpg|ஒரு அமெரிக்க வடிவழகர்
File:Zoomin 17421c23-df99-4b90-b9a4-69d20a33f480.jpg| நிகழ்நிலை தயாரிப்பு காட்சிக்காக திருத்தப்பட்ட ஒரு வடிவழகரின் ஒளிப்படம்.


## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
சினிக்தா அகோல்கர்

**சினிக்தா அகோல்கர்** (*Snigdha Akolkar*) என்பவர் ஓர் இந்திய நடிகையும் வடிவழகியும் ஆவார். இவர் முக்கியமாகத் தமிழ்ப் படங்களில் நடித்துவருகிறார்.

## தொழில்
சினிக்தா, இந்தி தொலைக்காட்சித் தொடர்களிலும், *வைல்ட்ஸ்டோன்* நாற்றமகற்றி, *பாராசூட்*, *லைப்பாய்* கையலம்பி திரவம் ஆகிய 70க்கும் மேற்பட்ட விளம்பரங்களிலும் தோன்றியுள்ளார்.

சினிக்தா, தினசரி தொடரான *ஹரே காஞ்ச் கி சூடியான்,*  பிற தமிழ் படங்களில் கதாநாயகியாக நடித்துப் புகழ் பெற்றார். *[[அஞ்சாதே (திரைப்படம்)|அஞ்சாதே]]* படத்தில் இவரது சிறப்புத் தோற்றப் பாடலுக்காக இவர் பிரபலமானவர். இவர் ராஜ்சிறீ தயாரிப்பில் இந்திப் படமான *லவ் யூ மிசுடர் கலாகாரில்* நடித்தார். இவர் விக்ரம் பட்டின் *ஜாக்மி* என்ற வலைத் தொடரிலும் நடித்துள்ளார்.

## திரைப்படவியல்

### திரைப்படம்

### தொலைக்காட்சி

* 2005 – *ஹரே க்காஞ்ச் கி சூடியான்* சியாம்லீயாக
* 2006 – *வைதேகி-ஜான்கியாக*
* 2014–2015 –*பந்தன்-*கஜ்ரி தேவ் பாட்டீலாக 
* 2015–2016 – *சியா கே ராம்-கௌசல்யாவாக* 
* 2017–2018 – *[[சங்கடம் தீர்க்கும் சனீஸ்வரன்|கர்மபல தாதா சனி]]-அஞ்சனியாக*

## மேற்கோள்கள்

பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பிரியா லால்

**பிரியா லால்** (*Priyaa Lal*) என்று அழைக்கப்படும் **பிரியங்கா லாலாஜி** ஒரு இங்கிலாந்து நடிகை ஆவார். இவர் முதன்மையாக மலையாளம், தமிழ், தெலுங்கு திரைப்படங்களில் நடித்துள்ளார். 2010ஆம் ஆண்டு என். ஆர். சஞ்சீவ் இயக்கிய மோகன்லால், சுரேஷ் கோபி நடிப்பில் வெளியான *ஜனகன்* என்ற மலையாளப் படத்தின் மூலம் திரையுலகில் அறிமுகமானார்.

## ஆரம்ப கால வாழ்க்கை
பிரியா லால் ஐக்கிய அரபு அமீரகத்தில் உள்ள ரஸ் அல்-கைமா நகரில் ஒரு கிறிஸ்தவக் குடும்பத்தில் பிறந்தார். இவரின் பெற்றோர் லாலாஜி மற்றும் பீனா கேரளாவைச் சேர்ந்தவர்கள். இவருக்கு ஒரு அண்ணன் தீபக் லாலாஜி உள்ளார். பிரியா இளம் குழந்தையாக இருந்தபோது, இவரது குடும்பம் ஐக்கிய இராச்சியத்தின், இங்கிலாந்தின் லிவர்பூலுக்கு குடிபெயர்ந்தது.

## தொழில்
பிரியா 2011-ஆம் ஆண்டு ஜனகன் திரைப்படத்தில் அறிமுகமானார். இது வணிக ரீதியாக வெற்றி பெற்றது. பின்னர் இவர் மலையாளத் திரையுலகில் *கில்லாடி ராமன்* (2011) மற்றும் *லார்ட் லிவிங்ஸ்டன் 7000 கண்டி* (2015) உள்ளிட்ட இரண்டு படங்களில் நடித்தார்.

## திரைப்படவியல்

### திரைப்படம்

### தொலைக்காட்சி

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:மலையாள மக்கள்
பகுப்பு:பிரித்தானியத் தொலைக்காட்சி நடிகைகள்
பகுப்பு:பிரித்தானிய திரைப்பட நடிகைகள்
பகுப்பு:வாழும் மக்கள்
வஞ்சியூர் இராதா

**வஞ்சியூர் இராதா** (*Vanchiyoor Radha*) மலையாளத் திரைப்படங்களில் நடிக்கும் ஓர் இந்திய நடிகை. 1960களின் பிற்பகுதியிலும் 1970களிலும் மலையாளத் திரைப்படங்களில் முக்கிய துணை நடிகைகளில் ஒருவராக இருந்தார். இவர் 50க்கும் மேற்பட்ட திரைப்படங்களில் நடித்துள்ளார்.

## வாழ்க்கை வரலாறு
திருவனந்தபுரம் வஞ்சியூரில் பிறந்தவர். இவர் திரைப்படக் கலைஞராக மாறுவதற்கு முன்பு நாடகக் கலைஞராக இருந்தார். 1966ஆம் ஆண்டு *வித்தியார்த்திகள்* திரைப்படத்தில் பிரேம் நசீரின் சகோதரியாக அறிமுகமானார். இவர் நாராயண பில்லாவை மணந்தார். இந்தத் தம்பதியருக்கு இரண்டு மகன்கள் உள்ளனர். தற்போது இவர் தனது கணவருடன் சென்னை மகாலிங்கபுரத்தில் வசிக்கிறார்.

## திரைப்படவியல்
* நிசாசுரபிகல் (2000)
* சப்தம் வெளிச்சம் (1990)
* தோரணம் (1987)
* பாலச்சந்திரனின் தாயாக நீ அலெங்கில் ஞான் (1987).
* அவள் காத்திருன்னு அவனும் (1986)
* பௌருஷம் (1983) அச்சம்மாவாக
* மர்மரம் (1982)
* ரூபி மை டார்லிங் (1982)
* கிளிஞ்சல்கள் (1981) - தமிழ்த் திரைப்படம்
* அபிநயம் (1981)
* பென்சு வாசு (1980)
* தீனாலங்கல் (1980)
* இத்திக்கரப்பாக்கி (1980)
* கரிபுரந்த ஜீவிதங்கள் (1980)
* தீபம் (1980) பார்கவியாக
* அந்தப்புரம் (1980)
* சந்திரஹாசம் (1980) எலிசபெத்
* அவனோ அதோ அவளோ (1979) கவ்ரியின் தாயாக
* பாத்தும்மாவாக வெள்ளையணி பரமு (1979).
* லிசா (1978)
* கன்யகா (1978) பிவதுவாக
* சத்திரத்தில் ஒரு ராத்திரி (1978)
* தம்புராட்டி (1978) ரேமாவின் தாயாக
* நினக்கு ஞானும் எனக்கு நீயும் (1978)
* சிநேகத்தின் முகங்கள் (1978)
* நிவேத்யம் (1978)
* சமுத்திரம் (1977)
* அபராஜிதா (1977)
* ஓர்மகள் மரிக்குமோ (1977) ஆசிரியராக
* யாதீம் (1977)
* அவள் ஒரு தேவாலயம் (1977)
* லைட் ஹவுஸ் (1976) மாதவியம்மாவாக
* ஆலிங்கனம் (1976)
* ஓமனக்குஞ்சு (1975)
* வீணும் பிரபாதம் (1973)
* ட்ரிக்சாசி (1973) டாக்டராக
* அழகுல்லா சலீனா (1973)
* காலச்சக்கரம் (1973) சுபத்ராவாக
* உதயம் (1973) சாரம்மா ஆசிரியராக
* சுக்கு (1973)
* பணிமுடக்கு (1972)
* வல்சம்மாவாக மறவில் திரைவு சூக்ஷிக்குகா (1972).
* அக்கரப்பச்சா (1972)
* புத்திரகாமேசுடி (1972)
* எர்ணாகுளம் சந்திப்பு (1971)
* யோகமுல்லவல் (1971)
* பார்கவியாக திருமணசம்மானம் (1971).
* விடுகல் (1971) மாதவியாக
* விலைக்கு வாங்கிய வீணை (1971)
* மிண்டாபென்னு (1970) நாராயணி
* இரகசியம் (1969) சாந்தாவாக
* கட்டு குரங்கு (1969)
* விருதன் ஷங்கு (1968) குமுதம்
* மல்லிகாவாக ஸ்ரீராம பட்டாபிஷேகம் (1962).
* மாதவியாக சிநேகதீபம் (1962). 

## மேற்கோள்கள்

## வெளி இணைப்புகள்

* 

பகுப்பு:தமிழ்த் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:மலையாளத் திரைப்பட நடிகைகள்
மசூம் சங்கர்

**மசூம் சங்கர்** (*Masoom Shankar*)(பிறப்பு ஆகத்து 4, 1991) மும்பையைச் சேர்ந்த ஓர் இந்திய நடிகை ஆவார். இவர் தமிழ் திரைப்படங்களில் நடித்துவரும் நடிகை ஆவார். இவர் *[[90 எம்எல்]]*, பயணிகள் கவனிக்கவும், *[[நாகேஷ் திரையரங்கம்]]*, டிடி ரிட்டர்ன்ஸ் ஆகிய படங்களில் நடித்துள்ளார்.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:1990 பிறப்புகள்
சங்கீர்த்தனா விபின்

**சங்கீர்த்தன விபின்** (*Sangeerthana Vipin*) என்பவர் இந்தியாவின் கேரள மாநிலத்தினைச் சேர்ந்த நடிகை ஆவார்.

## ஆரம்பகால வாழ்க்கை மற்றும் தொழில்
சங்கீர்த்தன விபின் கேரளாவின் காசர்கோடு மாவட்டம் நீலேஸ்வரத்தில் பிறந்தார். கேமந்த் ஜி நாயர் இயக்கிய *கிகுய்டா* என்ற திரைப்படத்தின் மூலம் மலையாளத் திரையுலகில் 2023-ஆம் ஆண்டு கதாநாயகியாக அறிமுகமானார். அதே ஆண்டில், இவர் தெலுங்கு படமான *[[நரகாசுரன்|நரகாசுராவில்]]* நடித்தார்.

2024-ஆம் ஆண்டில், சோலை ஆறுமுகம் இயக்கிய விபினின் முதல் தமிழ்ப் படமான *காடுவெட்டி* வெளியிடப்பட்டது. இந்த வருடம், இவர் இரண்டு தெலுங்கு படங்களிலும் நடித்தார். வெங்கட சத்யா இயக்கிய *ஆபரேஷன் ராவணில்*, இவர் ஒரு புலனாய்வு பத்திரிகையாளராகச் சித்தரிக்கப்பட்டார். *ஜனக ஐதே கனகா* படத்திலும் தோன்றினார்.

பிவினின் வரவிருக்கும் படமான *அசுரகான ருத்ரா* தற்போது தயாரிப்பில் உள்ளது.

## திரைப்படவியல்

## மேற்கோள்கள்

## வெளி இணைப்புகள்

* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
சைத்ரா ரெட்டி

**சைத்ரா ரெட்டி** (*Chaitra Reddy*) என்பவர் ஓர் இந்திய நடிகை ஆவார். இவர் முக்கியமாகக் கன்னடம், தமிழ் மொழி திரைப்படங்களில் நடித்து வருகிறார். இவர் *ரக்டு* திரைப்படத்தில் அறிமுகமானார். இவர் முக்கியமாகக் கயல் தொலைக்காட்சித் தொடரில் (2021) கயல் என்ற கதாபாத்திரத்திற்காக அறியப்படுகிறார்.

## வாழ்க்கை மற்றும் தொழில்
கன்னடத் தொலைக்காட்சித் துறையில் சைத்ரா தனது நடிப்பு வாழ்க்கையை *அவனு மாதே சிரவாணி* என்ற தொலைக்காட்சித் தொடருடன் தொடங்கினார். இதில் இவர் 2014-இல் சிரவாணி என்ற முக்கியக் கதாபாத்திரத்தில் நடித்தார். இவர் 2019-ஆம் ஆண்டு மகேசு கவுடா இயக்கிய கன்னடத் திரைப்படமான *ரக்டு-வில்* அறிமுகமானார். 2022-ஆம் ஆண்டில், *[[வலிமை]]* திரைப்படத்தில் லதாவாக நடித்ததன் மூலம் இவர் கவனத்தைப் பெற்றார்.

## திரைப்படவியல்

### திரைப்படங்கள்

### தொலைக்காட்சி

## மேற்கோள்கள்

## வெளி இணைப்புகள்

* 

பகுப்பு:1995 பிறப்புகள்
பகுப்பு:இந்தியத் தொலைக்காட்சி நடிகைகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:இந்திய நடிகைகள்
பகுப்பு:வாழும் மக்கள்
பிரித்தி சங்கர்

**பிரித்தி சங்கர்** (*Priti Shankar*) என்பவர் இந்தியாவைச் சேர்ந்த ஓர் ஆசிரியர், ஆராய்ச்சியாளர் மற்றும் கல்வியாளர் என பன்முகங்களுடன் அறியப்படுகிறார். வடிவமைப்பு, முறையான மொழிக் கோட்பாடு மற்றும் வழிமுறை குறியீட்டுக் கோட்பாடு ஆகிய பகுதிகளில் இவரது ஆராய்ச்சி கவனம் செலுத்தியது.

## ஆரம்பகால வாழ்க்கை மற்றும் தொழில்
பிரித்தி சங்கர் ஒரு கோவா குடும்பத்தில் பிறந்தார். இவரின் தந்தை இன்னோசென்சியோ மாண்டிரோ இந்திய இராணுவத்தில் பிரிகேடியர் எனப்படும் படைப்பகுதித் தலைவராக இருந்தார். தாயார் சோபியா கணிதம் மற்றும் பிரெஞ்சு மொழி  ஆசிரியராகவும் இருந்தார்.

1958 ஆம் ஆண்டில்  இவரது பெற்றோர் புனே கடக்வாசுலாவில் இருந்து சம்முவிற்கு குடிபெயர்ந்தனர், அங்கு இவரின் தந்தை சுரன்கோட்டில் இந்தியா-பாக்கித்தான் எல்லையில் பணியாற்றினார். இந்த நடவடிக்கையின் விளைவாக பிரித்தி ஆறு மாதம் பள்ளிக்கூடம் போக முடியாமல் போனது.  எனவே இவரின் தாயார் வீட்டில் பயிற்சி பெற்றார். சில ஆண்டுகளுக்குப் பிறகு, இவர் புனேவுக்குத் திரும்பினார், மேலும் பெர்குசன் கல்லூரியில் சேர்ந்தார். பின்னர் தில்லியில் உள்ள இந்திய தொழில்நுட்ப நிறுவனத்தில் பயின்றார்.   இந்நிறுவனத்திலிருந்து 1968 ஆம் ஆண்டில் மின் பொறியியலில் இளங்கலை தொழில்நுட்ப பட்டம் பெற்றார். இப்பட்டம் பெற்ற முதல் பெண் என்ற சிறப்புக்கு உரியவர் ஆனார். பட்டப்படிப்பைத் தொடர்ந்து அவர் மேரிலாந்து பல்கலைக்கழகத்திற்கு  விண்ணப்பித்தார்.  அங்கிருந்து 1972 ஆம் ஆண்டில் தனது முனைவர் பட்டத்தைப்  பெற்றார். ஒரு வருடம் கழித்து இவர் இந்தியா திரும்பினார்.  இந்திய அறிவியல் நிறுவனத்தில்  தானியங்கித் தொழில்நுட்ப மையத்தில் உதவி பேராசிரியராக நியமிக்கப்பட்டார். அங்கு ஓய்வு பெறும் வரை பணியாற்றினார்.

1979 ஆம் ஆண்டில் பிரித்தி ஒரு பி. சி. எச் குறியீடு எனப்படும் போசு-சௌதுரி-ஒக்கெங்கெம் குறியீடுகளை உருவாக்கி அறிவியலில் ஒரு முன்னோடியாக இருந்தார், இக்குறியீடுகள் வரையறுக்கப்பட்ட புலங்களில் வரையறுக்கப்பட்டன, எனவே வரையறுக்கப்பட்ட வளையங்களில் செயல்படத் தொடங்கின. 2002 ஆம் ஆண்டில்  இவர் ஒய். என். சிறீகாந்துடன் இணைந்து அமெரிக்க வெளியீட்டுக் குழுவான சி. ஆர். சி அச்சகத்தில்  இணை ஆசிரியராக இருந்தார். மேலும் இந்தியாவின் சக மதிப்பாய்வு செய்யப்பட்ட இதழான ரெசோனன்சு  தலைமைக் குழுவிலும் பணியாற்றினார்.

## தனிப்பட்ட வாழ்க்கை
பிரித்திக்கு ஏராளமான உடன்பிறப்புகள் இருந்தனர், இதில் சுனிதா நோரோன்கா, ஒரு கோட்பாட்டு இயற்பியலாளரான விவேக் மாண்டிரோ,  திரைப்படத் தயாரிப்பாளர்  மற்றும் ஊடக ஆய்வுகள் பேராசிரியருமான அஞ்சலி மாண்டிரோ,  வளர்ச்சி மற்றும் நடத்தை குழந்தை மருத்துவர் நந்திதா டி சோசா ஆகியோர் இவரது சகோதர சகோதரிகளில் அடங்குவர். 1974 ஆம் ஆண்டில் பெங்களூரின் தேசிய விண்வெளி ஆய்வகங்களில் கோட்பாட்டு திரவ இயக்கவியலாளரான பி. என். சங்கரை பிரித்தி திருமணம் செய்து கொண்டார்.  1976 ஆம் ஆண்டில்  இவர் நாச்சிகேத் என்ற மகனைப் பெற்றெடுத்தார், 1983 ஆம் ஆண்டில் மிருதுளா என்ற மகள் பிறந்தார்.

## கௌரவங்கள்
2007 ஆம் ஆண்டில், சிறந்த கற்பித்தலுக்காக ஜெய ஜெயந்த் விருதைப் பெற்றார். 2006 மற்றும் 2009 ஆம் ஆண்டுகளுக்கு இடையில் மின் மற்றும் மின்னணு பொறியாளர்கள் நிறுவனத்தால் புகழ்பெற்ற விரிவுரையாளராக நியமிக்கப்பட்டார்.

## மரபு
பிரபலமான பிரித்தி சங்கர்  கணிதம் மற்றும் அறிவியல் நூலகம் நவ்னிர்மிட்டி கற்றல் அறக்கட்டளையின் யு. எம். இ. டி கட்டிடத்தில் அமைந்துள்ளது.

## மேற்கோள்கள்

பகுப்பு:கருநாடகப் பெண் அறிவியலாளர்கள்
பகுப்பு:2011 இறப்புகள்
பகுப்பு:1947 பிறப்புகள்
சிறீஜா

**சிறீஜா** (*Sreeja*) 1989 முதல் 1994 வரை மலையாளத் திரைப்படங்களில் தீவிரமாக நடித்த ஓர் இந்திய நடிகை ஆவார். மோகன்லாலின் நாயகியாக *இந்திரஜாலம்* (1990), *செரிய லோகவும் வலிய மனுஷ்யரும்* (1990) ஆகிய படங்களில் இவரது முக்கிய வேடங்கள் குறிப்பிடத்தக்கவை. இவர் ஒரு சில படங்களில் மட்டுமே நடித்திருந்தார்.

## இளமை
சிறீஜா நாடகக் கலைஞர்களான சிறீதரன் மற்றும் உஷா ஆகியோருக்கு மகளாக ஏப்ரல் 18, 1971 அன்று கேரளாவின் திருவனந்தபுரத்தில் பிறந்தார். இவர் தனது ஆரம்பக் கல்வியைத் திருவனந்தபுரத்தில் உள்ள கார்த்திகா திருநாள் அரசு மகளிர் தொழிற்கல்வி மேல்நிலைப் பள்ளியில் பயின்றார். மேலும் இளங்கலைப் பட்டப்படிப்பை திருவனந்தபுரத்தில் உள்ள என். எஸ். எஸ். மகளிர் கலைக் கல்லூரியில் பயின்றார். திரைத்துறையில் நுழைவதற்கு முன்பு தனது பெற்றோருடன் சில நாடகங்களில் நடித்துள்ளார்.

## திரைத்துறையில்
சிறீஜா 1982-ஆம் ஆண்டு மலையாளத் திரைப்படமான *நிதி* மூலம் குழந்தை நட்சத்திரமாக அறிமுகமானார். இதன் பிறகு இவர் தொடர்ந்து சிறிய வேடங்களில் நடித்தார். இவர் *[[சாணக்கியன் (திரைப்படம்)|சாணக்கியன்]]* (1989) படத்தில் கமலஹாசனுக்கும், மழவில்காவடி (1989) படத்தில் ஜெயராமுக்கும் சகோதரியாக நடித்தார். ஜெகதே சிறீகுமார் இயக்கிய முதல் படமான *அன்னக்குட்டி கோடம்பாக்கம் விளக்குன்னு* (1989) மூலம் கதாநாயகியாக அறிமுகமானார். மோகன்லால் *(இந்திரஜாலம்*-1990) மற்றும் முகேஷ் உள்ளிட்ட பல நடிகர்களுடன் கதாநாயகியாக நடித்தார்.

## தனிப்பட்ட வாழ்க்கை
சிறீஜா தன்னுடன் செவ்வந்தி திரைப்படத்தில் நடித்த தமிழ்நாட்டைச் சேர்ந்த சந்தான பாண்டியனை மணந்தார். இந்தத் தம்பதியருக்கு ஒரு மகனும் ஒரு மகளும் உள்ளனர்.

## திரைப்படவியல்

## தொலைக்காட்சி தொடர்கள்
* ஒரு பூ விரியுன்னு (தூர்தர்ஷன் )
* மனுஷ்யபந்தங்கள் (தூர்தர்ஷன்)
* கனகசிலங்கா
* இதிகாச கதைகள் (ராஜ் தொலைக்காட்சி) சகுந்தலாவாக

## மேற்கோள்கள்

## வெளி இணைப்புகள்
* 
* sreeja sandhanapandian on Facebook
* Sreeja at MSI

பகுப்பு:தமிழ்த் தொலைக்காட்சி நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:மலையாளத் திரைப்பட நடிகைகள்
சகானா சிவமோகா மோகன்

**சகானா சிவமோகா மோகன்** (*Sahana Shivamogga Mohan*) (பிறப்பு ஆகஸ்ட் 17, 2002)) இவர் ஓர் இந்தியக் கூடைப்பந்து வீராங்கனை ஆவார். மேலும் இவர் பாயிண்ட் கார்டு வீரராக விளையாடி வருகிறார். சகானா சிவமோகா மோகன் 2002 ஆண்டு, ஆகஸ்ட் மாதம், 17 ந் தேதி பிறந்தார்.

2021 ஆம் ஆண்டில், இவர் இந்திய தேசிய மூத்தோர் அணியில் சேர்ந்து ​​மகளிர் ஆசியக் கோப்பை பிரிவு-அ வில் விளையாடினார்.  சீனாவின்  காங்சூவில் 2022 ம் ஆண்டு ஆசிய விளையாட்டுப் போட்டிகளில் பெண்கள் 5x5 கூடைப்பந்து அணியிலும் இந்தியாவுக்காக விளையாடி இருக்கிறார்.
சகானா சிவமோகா மோகன், கர்நாடகா மாநிலத்தைச் சேர்ந்தவர்.

## மேற்கோள்கள்

## வெளி இணைப்புகள்
Sahana Shivamogga at பன்னாட்டுக் கூடைப்பந்தாட்டக் கூட்டணி

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:இந்தியக் கூடைப்பந்து விளையாட்டு வீரர்கள்
அவனி பிரசாந்து

**அவனி பிரசாந்து** (*Avani Prashanth*) இந்தியாவைச் சேர்ந்த ஒரு பொழுதுபோக்கு குழிப்பந்தாட்ட வீராங்கனையாவார். 2006 ஆம் ஆண்டு அக்டோபர் மாதம் 7 ஆம் தேதியன்று இவர் பிறந்தார். 2023 ஆம் ஆண்டு சீனாவின் காங்சூ நகரத்தில் நடந்த ஆசிய விளையாட்டுப் போட்டிக்கான இந்திய அணியில் இவர் ஓர் இளம் வீரராக இடம்பெற்றிருந்தார். 
அவனி பிரசாந்து அகசுட்டா தேசியப் பெண்கள் தொழில்சாரா  விளையாட்டுப் போட்டியில் பங்கேற்ற இந்தியாவின் முதல் பொழுதுபோக்கு வீராங்கனை என்ற பெருமையைப் பெற்றார்.

## ஆரம்ப கால வாழ்க்கை
அவனி பிரசாந்து பெங்களூரில் பிறந்தார். இவரின் தந்தை எம்.எசு. பிரசாந்த், குழிப்பந்தாட்டம் விளையாட்டை விளையாட இவரை ஊக்குவித்தார். அவனி பிரசாந்து பெங்களூரில் உள்ள கிரீன்வுட்டு உயர் பன்னாட்டுப் பள்ளியில் கல்வி கற்றார். 3 ஆண்டுகள் மற்றும் 10 மாதங்கள் என்ற இளம் வயதில் இவர் குழிப்பந்தாட்டம் விளையாடத் தொடங்கினார். She is currently India's No. 1 amateur golfer. தற்போது இந்தியாவின் முதல்நிலை தொழில்சாரா குழிப்பந்தாட்ட வீராங்கனையாக உள்ளார். இங்கிலாந்து நாட்டைச் சேர்ந்த லாரன்சு பிரதர்ட்சின் கீழ் நான்கு ஆண்டுகள் இவர் பயிற்சி பெற்றார்.

## தொழில்சாரா வீராங்கனை

2021 ஆம் ஆண்டு பிப்ரவரி மாதத்தில், மும்பையில் நடந்த ஈரோ வுமன்சு தொழில்சார் குழிப்பந்தாட்ட விளையாட்டு சுற்றுப்பயணத்தில்  அவனி பிரசாந்து பிரசாந்த் தனது முதல் போட்டியை வென்றார். இதே ஆண்டு அக்டோபர் மாதத்தில் பஞ்சுகுலாவில் நடந்த ஈரோ வுமன்சு தொழில்சார் குழிப்பந்தாட்ட விளையாட்டுப் போட்டியில் தனது இரண்டாவது போட்டியில் வென்றார். அகில இந்திய பெண்கள் மற்றும் தொழில்சார் பட்டங்கள் இரண்டையும் வென்றார். அபுதாபியில் நடந்த பெண்கள் தொழில்சார் ஆசிய பசிபிக் குழிப்பந்தாட்ட வெற்றியாளர் போட்டியில் விளையாடி டி-16 போட்டியை முடித்தார்.

2022 ஆம் ஆண்டில், இவர் தனது மூன்றாவது ஈரோ வுமன்சு தொழில்சார் குழிப்பந்தாட்ட விளையாட்டுப் போட்டியிலும், 36ஆவது தேசிய விளையாட்டுப் போட்டிகளில் தனிநபர் மற்றும் குழு பிரிவுகளில் தங்கம் வென்றார்.

2023 ஆம் ஆண்டு பிப்ரவரி மாதத்தில், இராணி சிரிகிட் கோப்பையில் அவனி பிரசாந்து இந்தியாவைப் பிரதிநிதித்துவப்படுத்தினார், அந்த அணி தென் கொரியாவிடம் தோற்று  இரண்டாவது இடத்தைப் பிடித்தது. தனிப்பட்ட நபர் போட்டியில் அவனி பிரசாந்து வெற்றி பெற்றார். 2023 மே மாதத்தில் ஆசிய விளையாட்டுப் போட்டிகளுக்கான தேர்வு சோதனைகளில் முதலிடம் பிடித்தார். செப்டம்பரில், இவர் அல்செல் இறுதிப் போட்டியில் வெற்றி பெற்று எல்இடி அணுகல் தொடரில் வென்ற முதல் இந்தியர் என்ற பெருமையைப் பெற்றார்.

## வெற்றிகள்
*2020 வெற்றியாளர் பிரெசுடீச்சு இளையோர் & அமெச்சூர் போட்டி
*2021 இந்திய குழிப்பந்தாட்ட சங்க அகில இந்திய பெண்கள் தொழில்சாரா வெற்றியாளர் 
*2022 இந்திய குழிப்பந்தாட்ட சங்க தெலுங்கானா பெண்கள் & இளைய பெண்கள் குழிப்பந்தாட்ட வெற்றியாளர் , தேசிய விளையாட்டு, இந்திய குழிப்பந்தாட்ட சங்க மேற்கு இந்தியா பெண்கள் மற்றும் இளைய பெண்கள் குழிப்பந்தாட்ட வெற்றியாளர் , அகில இந்திய பெண்கள் தொழில்சாரா வெற்றியாளர், அகில இந்திய இளையோர் போட்டி வெற்றியாளர் 
*2023 ராணி சிரிகிட்டு கோப்பை

## மேற்கோள்கள்

பகுப்பு:2006 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் விளையாட்டு வீரர்கள்
பகுப்பு:குழிப்பந்தாட்ட விளையாட்டு வீரர்கள்
பகுப்பு:கர்நாடக நபர்கள்
தெற்கு தெற்காசியா

**தெற்கு தெற்காசியா** (*Southern South Asia*) என்பது தெற்காசியாவில் உள்ள ஒரு புவியியல் பகுதியாகும். மேலும் இது துணைக் கண்டத்தின் தெற்குப் பகுதியாகும். இது நாடுகளின் வரையறையைப் பொறுத்து குறிப்பாக தென்னிந்தியா, மாலத்தீவுகள் மற்றும் இலங்கை ஆகிய நாடுகளை உள்ளடக்கியது ஆகும்.  இது பெரும்பாலும் திராவிட மொழி பேசும் நாடுகள் ஆகும்.

தெற்கு தெற்காசியா, வடக்கு தெற்காசியாவிலிருந்து  கலாச்சார ரீதியாக மிகவும் வேறுபட்ட பிராந்தியமாக உள்ளது. அதிக பாலின சமத்துவத்துடன் இருக்கின்றது.பிராந்தியத்தின் தீவு நாடுகளின் மீது செல்வாக்கிற்காக இந்தியாவிற்கும் சீனாவிற்கும் இடையே குறிப்பிடத்தக்க போட்டி நிலவி உள்ளது.

## வரலாறு
முக்கியமாக இந்தியப் பெருங்கடல், தெற்கு தெற்காசியா பண்டைய காலங்களில் உலகளாவிய வர்த்தகத்தின் மையமாக இருந்தது வந்தது.எடுத்துக்காட்டாக, இப்பகுதியில் கணிசமான எண்ணிக்கையிலான ரோமானிய பொருட்கள் கண்டுபிடிக்கப்பட்டுள்ளன.

தெற்காசியா முழுவதும் உள்ள அரசாங்கங்கள் கி.பி 300 இல் தொடங்கி 1300 இல் முடிவடைந்த காலத்தில் பொது அரசியல் வெளிப்பாட்டிற்காக சமஸ்கிருதத்தை ஏற்றுக்கொண்டன. இதன் விளைவாக பரந்த தெற்காசிய கலாச்சாரக் கோளத்தில் அதிக ஒருங்கிணைப்பு ஏற்பட்டது..இது இப்பகுதியின் மொழிகளில் குறிப்பிடத்தக்க தாக்கத்தை ஏற்படுத்தியது. தமிழைத் தவிர மற்ற அனைத்து முக்கிய திராவிட மொழிகளையும் சமஸ்கிருதமயமாகியது.

தெற்கு தெற்காசியாவில், கைவினைப் பொருட்களின் உற்பத்தி, உலோக வேலைப்பாடு மற்றும் துணி உற்பத்தி ஆகியவை வரலாற்று ரீதியாக முக்கியமான அம்சங்களாக இருந்து வந்தன.

இந்தப் பகுதியில் தமிழர் செல்வாக்கு மிகவும் குறிப்பிடத்தக்கதாக அமைந்துள்ளது. சோழ வம்சம் போன்ற முக்கிய பேரரசுகள் தமிழ் கலாச்சாரத்தை இலங்கைக்கும் தெற்காசியாவிற்கும் அப்பால் கொண்டு சென்றன. மேலும் இலங்கையில் பண்டைய தமிழ் சிறுபான்மையினரும், திராவிட செல்வாக்குள்ள பெரும்பான்மை சிங்கள மொழியும் இருந்தன.  சோழர்களின் கண்டுபிடிப்புகளில் நீர்வள மேலாண்மைக்கான பல்வேறு நுட்பங்கள் அடங்கி இருந்தது அவற்றில் சில இன்றும் இந்தியா முழுவதும் ஏரிகளை மீட்டெடுக்கப் பயன்படுத்தப்பட்டு வருகின்றன. ஆங்கில ஆட்சியின் போது, ​​சென்னை இப்பகுதியின் மையமாக இருந்து வந்தது. மேலும் இப்பகுதி முழுவதும் தமிழர்களுக்கு பயனளிக்கும் ஒரு ஸ்திரத்தன்மை உருவாக்கப்பட்டது. இலங்கை தீவில் சிங்கள மக்களை விட இலங்கையில் ஆங்கிலேயர்களால் தமிழர்கள் விரும்பப்பட்டனர். இது இலங்கையில் வெறுப்புக்கும் பின்னர் பல இன மோதலுக்கும் அடித்தளமாக அமைந்தது. தென் இந்தியாவிலும், இலங்கையிலும் அதிகளவில் தமிழ்மொழி பேசப்பட்டு வருகின்றது

## மேலும் காண்க

* தென்னிந்தியா
** தமிழகம்
*தெற்காசியாவின் மொழிகள்
**தெற்காசிய கடற்கரை
** சோழ மண்டலக் கடற்கரை
**தெற்காசிய வெள்ளம்

## மேற்கோள்கள்

பகுப்பு:தெற்காசியா
பர்சானா (நடிகை)

**பர்சானா** (*Farzana*) இந்தியாவின் மகாராட்டிர மாநிலம் மும்பையில் பிறந்த பர்சானா பருச்சா என்ற இயற்பெயர் கொண்டவர் ஓர் இந்திய நடிகையும், நடன இயக்குநரும் வடிவழகியும் ஆவார். ஒரு நடிகையாக, இவர் முக்கியமாகத் தெலுங்கு படங்களில் நடித்துள்ளார். இவற்றில் குறிப்பிடத்தக்கவை *பாக்யலட்சுமி பம்பர் டிரா* (2006), *சீமா சாசுதிரி* (2007), *பொம்மனா பிரதர்சு சந்தன சிசுடர்சு* (2008).

## ஆரம்பகால வாழ்க்கை
பர்சானா மும்பையில் ஒரு பார்சி குடும்பத்தில் பிறந்து வளர்ந்தார்.

## திரைப்பட வாழ்க்கை
பர்சானா ஒரு தொழில்முறை நடனக் கலைஞராகவும் நடன இயக்குநராகவும் தனது வாழ்க்கையைத் தொடங்கினார். இவர் பல அழகுநயப்புக் காட்சிகள், காணொளிகளுக்கு நடன அமைப்பு செய்துள்ளார். ஒரு நடன இயக்குநராக, இவர் அட்னன் சமியின் மேடை நிகழ்ச்சிகளில் பணியாற்றினார். 2006-ஆம் ஆண்டு சஞ்சய் தத் நடித்த *[[சிந்தா|ஜிந்தா]]* திரைப்படத்தின் தலைப்புப் பாடலுக்கான நடன அமைப்பு இவரது குறிப்பிடத்தக்க நடன அமைப்பாகும். பின்னர் இவர் *ஹீரோ ஹோண்டா, சான்சுய், கோத்ரேஜ் ஹேர் கேர், பிக் பஜார்* உள்ளிட்ட நிறுவனங்களுக்குத் தொழில்முறை வடிவழகியாக விளம்பரங்களில் நடித்துள்ளார்.

இயக்குனர் நிதி பிரசாத் இவரை, தனது *பாக்கியலட்சுமி பம்பர் டிரா* (2006) திரைப்படத்தில் ஒரு முக்கிய வேடத்தில் நடிக்க ஒப்பந்தம் செய்தார். இந்தப் படம் பிரியதர்சன் எழுதி இயக்கிய பாலிவுட் நகைச்சுவைத் திரைப்படமான *மாலமால் வீக்லி* (2006) திரைப்படத்தின் தெலுங்கு  மாற்றுமொழித் திரைப்படம் ஆகும். ஒரு நகைச்சுவைத் திரைப்படத்தில் தனது வாழ்க்கையைத் தொடங்கிய இவர் , நகைச்சுவைத் திரைப்படக் கதாநாயகியாகவே சித்தரிக்கப்பட்டார்.

*சீமா சாசுதிரி* (2007), *பொம்மனா பிரதர்சு சந்தன சிசுடர்சு* (2008), *கஜிபிஜி* (2008), மற்றும் *குபேருலு* (2008) போன்ற நகைச்சுவைத் திரைப்படங்களில் பர்சானா முன்னணி வேடத்தில் நடித்துள்ளார். முரளிகிருஷ்ணா, பூமிகா சாவ்லா நடித்த *மல்லேபுவ்வு* (2008) திரைப்படத்தில் இவர் நடனமாடியுள்ளார்.

2009-ஆம் ஆண்டு தமிழ்த் திரையுலகில் நுழைந்து சரத்குமார், நமீதா நடித்த *[[1977 (திரைப்படம்)|1977]]* திரைப்படத்தில் முக்கிய வேடத்தில் நடித்தார்.

பர்சானா ஓர் ஊட்டச்சத்து நிபுணர். மேலும் குடையூர்தி சறுக்கல், பாறை ஏறுதல், பங்கீ ஜம்பிங் போன்ற சாகச விளையாட்டுகளை விரும்புகிறவர். இவர் ரீபொக் பன்னாட்டு விளையாட்டு ஆடை நிறுவனத்திற்குப் பயிற்சியாளராக இருந்தார்.

## திரைப்படவியல்

* *குறிப்பு: வேறுவிதமாகக் குறிப்பிடப்படாவிட்டால், அனைத்துப் படங்களும் தெலுங்கில் உள்ளன.*

## நடன இயக்குனர்

## மேற்கோள்கள்

## வெளி இணைப்புகள்

* 

பகுப்பு:தமிழ்த் திரைப்பட நடிகைகள்
பகுப்பு:இந்தியத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
கேரளச் சாகித்திய அகாதமி விருதுகள், 2010

**கேரளச் சாகித்திய அகாதமி விருதுகள், 2010** (*2010 Kerala Sahitya Akademi Awards*) என்பது 2010-ஆம் ஆண்டுக்கான **[[கேரளச் சாகித்திய அகாதமி விருது]]** வழங்கிய விருது பெற்றோர்களின் பட்டியல் ஆகும். 2010-ஆம் ஆண்டிற்கான விருதுகள் சனவரி 6, 2011 அன்று அறிவிக்கப்பட்டது.**** இந்த விருது 1958-ஆம் ஆண்டு முதல், கேரளச் சாகித்திய அகாதமியால் (கேரள இலக்கியக் கழகம்), மலையாள எழுத்தாளர்களுக்கு அவர்களின் சிறந்த இலக்கியத் தகுதிக்கான புத்தகங்களுக்காக வழங்கப்படுகிறது. 

## விருதாளர்கள்

## அறக்கட்டளை விருது

* ஐ. சி. சாக்கோ விருது: பி. சிறீகுமார் (*அத்வானம், பாஷா, விமோசனம்*)
* சி. பி. குமார் விருது: அமீத் சேந்தமங்களூர் (*ஒரு மாதநிரபேக்ஷவடியுடே சுதந்திர சிந்தனைகள்*)
* கே. ஆர். நம்பூதிரி விருது: பி. வி. ராமன்குட்டி (*யஜுர்வேத சமீக்ஷா*)
* கனகஸ்ரீ விருது: சூர்யா பினோய் (*நிழல்புரா*)
* கீதா இரண்யன் விருது: சுஸ்மேஷ் சந்திரோத் (*சுவர்ண மகால்*)
* ஜி. என். பிள்ளை விருது: கே. பாபு ஜோசப் (அ*பேக்ஷிகாதாயுதே 100 வர்ஷம்*)
* குட்டிப்புழா விருத: என். எம். நம்பூதிரி (*கக்காடு: கவியும் கவிதையும்*)

## மேற்கோள்கள்


பகுப்பு:கேரளம்
பகுப்பு:இலக்கிய விருதுகள்
கிரண் பிஸ்டா

**கிரண் பிஸ்டா**  (*Kiran Pisda*) ஓர் இந்திய கால்பந்து வீரர் ஆவார். இவர் இந்தியாவில் உள்ள சத்தீசுகர் மநில்த்தில் 2001 ஆண்டு, ஆகஸ்ட் மாதம், 16 ந் தேதி பிறந்தார். கிரண் பிஸ்டா இந்திய மகளிர் லீக் கிளப் ஒடிசா மற்றும் இந்திய மகளிர் தேசிய கால்பந்து அணிக்காக முன்கள வீராங்கனையாக விளையாடி வருகிறார்.சத்தீஸ்கரில் இருந்து இந்திய சீனியர் தேசிய அணிக்காக விளையாடிய முதல் வீராங்கனை இவர்தான் என்பது குறிப்பிடதக்கது ஆகும்.

## தொழில் ம்ற்றும் வாழ்க்கை
பிஸ்தா சத்தீஸ்கர் மாநிலத்தில் ஒரு பழங்குடி குடும்பத்தில் பிறந்தார். இவர் துர்க் அணிக்காக விளையாடுவதன் மூலம் தனது கால்பந்து வாழ்க்கையைத் தொடங்கினார். சத்தீஸ்கரின் விளையாட்டு மற்றும் இளைஞர் நலத் துறையின் பயிற்சியாளர்களின் மேற்பார்வையின் கீழ் பெண்கள் கால்பந்து அகாடமியில் பிஸ்தா தனது பயிற்சியைப் பெற்றார். கிரண் பிஸ்டா பல்வேறு மாநில லீக் போட்டிகளில் ராய்ப்பூருக்காக விளையாடீருக்கிறார். மேலும் தேசிய லீக்குகளில் சத்தீஸ்கர் அணிக்காகவும் விளையாடி உள்ளார். 2022 ஆம் ஆண்டில், கிரண் பிஸ்டா புதிதாக தொடங்கப்பட்ட பெண்கள் அணியின் ஒரு பகுதியாக கேரளா பிளாஸ்டர்ஸ் எப்சியால் ஒப்பந்தம் செய்யப்பட்டார்.

2023 ஆண்டு, நவம்பர் மாதம், 8ம் தேதி அன்று, கிரண் பிஸ்டா எம். கே. காஷ்மினாவுடன் என்பவருடன் சேர்ந்து, குரோஷிய மகளிர் லீக் கிளப்பான டினாமோ ஜாக்ரெப்பில் ஒரு வருட ஒப்பந்தத்தில் இணைந்ததாக அதிகாரப்பூர்வமாக அறிவிக்கப்பட்டது.

## சர்வதேச போட்டிகள்
2022 ஆண்டு, செப்டம்பர் மாதம் மகளிர் சாம்பியன்ஷிப்பில் விளையாடும் இந்திய அணியின் இறுதி 23 அணியில் கிரண் பிஸ்டா சேர்க்கப்பட்டார்.

## தொழில் புள்ளிவிவரங்கள்
### சர்வதேசம்

## கௌரவங்கள் மற்றும் பட்டங்கள்

குரோசிய மகளிர் கால்பந்து கோப்பை 2023–24

## மேற்கோள்கள்

## வெளி இணைப்புகள்
* Kiran Pisda at All India Football Federation

பகுப்பு:வாழும் மக்கள்
பகுப்பு:2001 பிறப்புகள்
பகுப்பு:இந்திய காற்பந்தாட்ட வீரர்கள்
நுண்கலை ஒளிப்படவியல்

**நுண்கலை ஒளிப்படவியல்** அல்லது **கவின் கலை ஒளிப்படம் எடுத்தல்** *(Fine-art photography)* என்பது ஒரு ஒளிப்படக் கலைஞரின் பார்வைக்கு ஏற்ப உருவாக்கப்பட்ட ஒளிப்படவியல் ஆகும், இது ஒளிப்படக் கலைஞரை படைப்பு வெளிப்பாட்டிற்கான ஒரு ஊடகமாகப் பயன்படுத்துகிறது. நுண்கலை ஒளிப்படக் கலையின் குறிக்கோள் ஒரு யோசனை, செய்தி அல்லது உணர்ச்சியை வெளிப்படுத்துவதாகும். இது ஒளிப்பட இதழியல் போன்ற பிரதிநிதித்துவ ஒளிப்படக் கலைக்கு முரணானது, இது குறிப்பிட்ட கருப்பொருட்கள் மற்றும் நிகழ்வுகளின் ஆவணப்படக் காட்சிக் கணக்கை வழங்குகிறது, இது ஒளிப்படக் கலைஞரின் அகநிலை நோக்கத்தை விட புறநிலை யதார்த்தத்தை உண்மையில் பிரதிபலிக்கிறது; மற்றும் வணிக ஒளிப்படம் எடுத்தல், தயாரிப்புகள் அல்லது சேவைகளை விளம்பரப்படுத்துவதில் இதன் முதன்மை கவனம் செலுத்தப்படுகிறது.

## வரலாறு
### 1940கள் வரையிலான கண்டுபிடிப்புகள்
"'நுண்கலை' அல்லது கலவை ஒளிப்படவியல் என்று, ஆரம்பகால விளக்கவுரையாளர் ஜான் எட்வின் மாயல் என ஒரு ஒளிப்பட வரலாற்றாசிரியர்" கூறினார், அவர் 1851 இல் கடவுள் பிரார்த்தனையை விளக்கும் டகேர் ஒளிப்பட முறையை காட்சிப்படுத்தினார்.  ஜூலியா மார்கரெட் கேமரூன், லூயிஸ் கரோல் மற்றும் ஆஸ்கார் குஸ்டாவ் ரெஜ்லாண்டர் மற்றும் பலர் போன்ற விக்டோரியன் கால பயிற்சியாளர்களிடம் நுண்கலை ஒளிப்படக் கலையை உருவாக்கிய வெற்றிகரமான முயற்சிகளைக் காணலாம். யு.எஸ். எஃப். ஹாலண்ட் டே, ஆல்ஃபிரட் ஸ்டீக்லிட்ஸ் மற்றும் எட்வர்ட் ஸ்டீச்சென் ஆகியோர் ஒளிப்படக் கலையை ஒரு நுண்கலையாக மாற்றுவதில் முக்கியப் பங்கு வகித்தனர், மேலும் ஸ்டீக்லிட்ஸ் அதை அருங்காட்சியக சேகரிப்புகளை  அறிமுகப்படுத்தியதில் குறிப்பிடத்தக்கவர்.

1960 ஆம் ஆண்டு வரை இங்கிலாந்தில், ஒளிப்படவியலை உண்மையில் ஒரு நுண்கலையாக அங்கீகரிக்கப்படவில்லை. ஒளிப்பட நுண்கலை சங்கத்தை உருவாக்கிய அந்த நேரத்தில் எஸ்.டி. ஜௌஹர் கூறினார்: "தற்போது, ​​ஒளிப்படவியல் பொதுவாக ஒரு கைவினைப்பொருளைத் தவிர வேறு எதனாகவும் அங்கீகரிக்கப்படவில்லை. அமெரிக்காவில் ஒளிப்படவியல் சில அதிகாரப்பூர்வ இடங்களில் நுண்கலையாக வெளிப்படையாக ஏற்றுக்கொள்ளப்பட்டுள்ளது. இது காட்சியகங்கள் மற்றும் கண்காட்சிகளில் ஒரு கலையாகக் காட்டப்படுகிறது.

## மேலும் காண்க
* கருத்தியல் ஒளிப்படவியல்
* ஒற்றை வண்ண ஒளிப்படக்கலை

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
அனுசபதி

**அனுசபதி**, **அனுசநாதா** அல்லது **அனுசாபதி** (ஆங்கிலம்: *Anusapati*; *Anushanatha; Anushapati* இந்தோனேசியம்: *Panji Anusapati*) என்பவர் இந்தோனேசியாவின் கிழக்கு ஜாவா பகுதியில் இந்தியமயமாக்கப்பட்ட ஓர் இடைக்கால இந்து-பௌத்த இராச்சியமான சிங்காசாரி இராச்சியத்தின் இரண்டாவது அரசர் ஆவார்.

இவர்  1222-ஆம் ஆண்டு முதல் 1248-ஆம் ஆண்டு வரை சிங்காசாரி இராச்சியத்தின் அரசராகப் பதவி வகித்தார். இவர் கென் தெடிஸ் அரசியின் முதல் கணவரான துங்குல் அமெதுங் *(Tunggul Ametung)* என்பவரின் மகனாவார்.

1227-ஆம் ஆண்டு, தன் தந்தை துங்குல் அமெதுங்கின் மரணத்திற்குப் பழிவாங்கும் நோக்கத்தில் கென் அரோக்கை அனுசபதி கொன்றார்.

## வாழ்க்கை

துமபெல் *([[:en:Tumapel|Tumapel]])* எனும் ஜாவானிய இராச்சியத்தின் ஆட்சியாளர் துங்குல் அமெதுங் என்பவர் சிங்காசாரி அரசின் முதல் அரசரான கென் அரோக்கால் கொல்லப்பட்டார் என்று ஜாவானிய வரலாற்றுச் சுவடியான பாராரத்தோன் கூறுகிறது. கிரிஸ் எனும் ஒரு வகை ஜாவானிய கத்தி பயன்படுத்தப்பட்டு துங்குல் அமெதுங் கொல்லப்பட்டார் என்றும் கூறுகிறது.

துங்குல் அமெதுங் கொலை செய்யப்பட்ட பின்னர், கென் அரோக், தன்னை துமபல் பிராந்தியத்தின் புதிய ஆட்சியாளராக அறிவித்துக் கொண்டார்; மற்றும் துங்குல் அமெதுங்கின் மனைவி கென் தெடிஸ் என்பவரையும் திருமணம் செய்து கொண்டார். 

துமபல் பிராந்தியத்தின் தலைவரான பின்னர், 1222-ஆம் ஆண்டில், காண்டர் போரில் *([[:en:Battle of Genter|Battle of Genter]])*, கென் அரோக். கேடிரி மன்னர் கீர்த்தஜெயனை *([[:en:Kertajaya|Kertajaya]])* தோற்கடித்து, சிங்காசாரி என்ற புதிய இராச்சியத்தை நிறுவினார். கேடிரி அரசு, சிங்காசாரி இராச்சியத்தின் கீழ் ஓர் அடிமை மாநிலமாக மாறியது.

## இறப்பு

ஜாவானிய வரலாற்றுச் சுவடியான பாராரத்தோன் கூற்றுப்படி, கென் அரோக்கைக் கொல்ல அனுசபதி பயன்படுத்திய அதே கிரிஸ் கத்தியால், அனுசபதியின் ஒன்றுவிட்ட சகோதரர் பஞ்சி தோஜெயா என்பவரால் அனுசபதியும் கொல்லப்பட்டார் என அறியப்படுகிறது.

## மேலும் காண்க

*கேடிரி அரசு
*சிங்காசாரி
*மஜபாகித்
* நகரகீர்த்தாகமம்

## மேற்கோள்கள்

## சான்றுகள்
* Poesponegoro & Notosusanto (ed.). 1990. *Sejarah Nasional Indonesia Jilid II*. Jakarta: Balai Pustaka
* R.M. Mangkudimedja. 1979. *Serat Pararaton Jilid 2*. Jakarta: Departemen Pendidikan dan Kebudayaan, Proyek Penerbitan Buku Sastra Indonesia dan Daerah
* Slamet Muljana. 1979. *Nagarakretagama dan Tafsir Sejarahnya*. Jakarta: Bhratara

## நூல்கள்

* 
* 
* 

## வெளி இணைப்புகள்
* Timeline of Indonesia history
* Indonesia...from ancient times to middle ages

பகுப்பு:சிங்காசாரி
பகுப்பு:1248 இறப்புகள்
பகுப்பு:இந்தோனேசிய முடியரசர்கள்
பகுப்பு:இந்தோனேசிய இந்து மக்கள்
அணி அமைப்பு

[thumb| கென்யாவின் [நைரோபி|நைரோபியில் உள்ள லெனானா பள்ளியில் ஒவ்வொரு அணிக்குமான சீருடை வண்ணங்கள்.]]
**அணி அமைப்பு** (house system) என்பது ஐக்கிய இராச்சியத்தில் உள்ள பள்ளிகளின் பாரம்பரிய அம்சமாகும். பின்னர், இந்த நடைமுறை பொதுநலவாய நாடுகளுக்கு பரவியுள்ளது. ஒவ்வொரு மாணவரும் சேர்க்கை நேரத்தில் ஒரு அணிக்கு ஒதுக்கப்படுவார்கள். பள்ளியில் உள்ள ஒவ்வொரு அணிகளுக்குள்ளும் விளையாட்டுப் போட்டிகளும் கல்வி-சார் செயல்பாடுகளும் நடைபெறும். இதன்மூலம், குழுமனப்பான்மை, இணைந்து கற்றல் ஆகிய திறன்கள் அதிகரிக்கும்.  தமிழ்நாட்டில் உள்ள பள்ளிகளில் மகிழ்முற்றம் எனும் திட்டத்தின் கீழ் குறிஞ்சி, முல்லை, மருதம், நெய்தல், பாலை ஆகிய ஐந்து அணிகள் வாரியாக மாணவர்கள் கல்வி சார் செயல்களில் ஈடுபடுகிறார்கள்.

## மாணவர் நலக் கவனிப்பு
[thumb| [ஆத்திரேலியா|ஆஸ்திரேலியாவில் உள்ள ஒரு பொதுப் பள்ளியில் அணியின் பதாகைகள்]]
சில உறைவிடப் பள்ளிகளில், அணி அமைப்பின் முதன்மை நோக்கம் மாணவர்களின் நலனில் அக்கறை செலுத்துவதாகும். நீண்ட நேரமாகப் பெற்றோரிடமிருந்து பிரிக்கப்பட்டிருக்கும் குழந்தைகள், தங்கள் அடிப்படை உடல் பராமரிப்புடன் கூடுதலாக, தங்கள் சமூக - உணர்ச்சித் தேவைகளைப் பூர்த்தி செய்ய பள்ளியைச் சார்ந்திருப்பார்கள். அனிகளின் அமைப்பு இதனை எளிமையாக்குகிறது. ஆசிரியர்களுக்கும் மாணவர்களுக்கும் இடையிலான உறவுகள் இந்த அமைப்பின் மூலம் மேம்படலாம். 

## வீடுகளுக்கு இடையே போட்டி
அணி அமைப்புகளின் இரண்டாம் நிலை அம்சம் அணிகளுக்கு இடையிலான போட்டி ஆகும். உதாரணமாக, அணிகளுக்கு இடையிலான விளையாட்டுப் போட்டிகள், பட்டிமன்றம் நடத்துதல் ஆகியன.

இங்கிலாந்தின் பழமையான அரசுப் பள்ளிகளில் ஒன்றான செயிண்ட் பார்த்தலோமிவ் பள்ளி, தொடர்ச்சியான விளையாட்டு மற்றும் கலை பிரிவுகளில் அணிகளுக்கு இடையிலான போட்டிகளை நடத்துகிறது. சமீபத்தில், திரைப்படப் போட்டியையும் இதில் இணைத்துள்ளது. 

## மேற்கோள்கள்

பகுப்பு:பள்ளிக் கலைச்சொல்லியல்
பகுப்பு:சமூகக் குழுக்கள்
பங்கா-முண்டி

**பங்கா-முண்டி** (*Banka-Mundi*), இந்தியாவின் கொண்டா மக்களின் வேட்டை, கருவுறுதலுக்கான தெய்வம் ஆகும்**.** காடுகளில் காட்டு விலங்குகளிடமிருந்து பாதுகாப்பிற்காகக் கொண்டுகள் பங்கா-முண்டியை வழிபடுகிறார்கள். மேலும் இவர் பயத்தை நீக்கிக் கருவுறுதலை வழங்குவதாகக் கூறப்படுகிறது.

## பாங்கா-முண்டி பெயர் தோற்றம்
"பங்கா-முண்டி" என்ற பெயர் மத்திய மற்றும் கிழக்கு இந்தியாவின் பழங்குடி மொழிகளிலிருந்து பெறப்பட்டது. "பங்கா" என்பது "வளைந்த" என்று பொருள்படும். இது வேட்டையாடலில் பயன்படுத்தப்படும் வில்லைக் குறிக்கும். அதே சமயம் "முண்டி" என்பது "தலை" அல்லது "தலைமை" என்று பொருள்படும். இது காட்டின் தெய்வங்களில் இத்தெய்வத்தின் உச்ச நிலையைக் குறிக்கிறது.

பல்வேறு பகுதிகளிலும் சமூகங்களிலும் பங்கா-முண்டி பல்வேறு பெயர்களால் அறியப்படுகிறது. சில பகுதிகளில், இவர் உள்ளூர் மொழி மற்றும் கலாச்சாரத் தாக்கங்களைப் பிரதிபலிக்கும் "பங்கா தேவி" அல்லது "முண்டரி தேவி" என்று குறிப்பிடப்படுகிறார். இந்த மாறுபாடுகள் பல்வேறு பழங்குடி குழுக்களில் இத்தெய்வத்தின் மீதான பரவலான மரியாதையை எடுத்துக்காட்டுகின்றன.

## புராணக் கதைகள்
பங்கா-முண்டியுடன் தொடர்புடைய மிகவும் நன்கு அறியப்பட்ட கட்டுக்கதைகளில் ஒன்று, பழங்குடி சமூகங்களைப் பாதுகாக்க ஒரு தெய்வமாக மாற்றப்பட்ட ஒரு வன ஆவியாக இந்த பெண் தெய்வத்தின் தோற்றம் குறித்தது. புராணத்தின் படி, இவர் ஒரு காலத்தில் காடுகளுடன் இணக்கமாக வாழ்ந்த ஒரு பெண். இயற்கையுடனான இவருடைய ஆழமான தொடர்பும் விலங்குகளுடன் தொடர்பு கொள்ளும் திறனும் இவருக்கு தெய்வீக தகுதியினைப் பெற்றுத்தந்தது.

மகாபாரதம்/இராமாயணம் போன்ற முக்கிய இந்து இதிகாசங்களில் பங்கா-முண்டி முக்கியமாக இடம்பெறவில்லை என்றாலும், பழங்குடி சமூகங்களின் நாட்டுப்புற, வாய்வழி மரபுகளில் இவரது இருப்பு உணரப்படுகிறது. இந்த கதைகள் பெரும்பாலும் காட்டின் பாதுகாவலராகவும், வேட்டையாடுபவர்களுக்கு வழிகாட்டியாகவும் இவரது பங்கினை வலியுறுத்துகின்றன.

## மேற்கோள்கள்

பகுப்பு:இந்து பெண் தெய்வங்கள்
நிர்மல் சைனி

**நிர்மல் கவுர் சைனி**  (*Nirmal Kaur Saini*)  இந்தியாவைச் சேர்ந்த ஒரு கைப்பந்து வீராங்கனை ஆவார். 1938 ஆம் ஆண்டு அக்டோபர் மாதம் 8 ஆம் தேதியன்று இவர் பிறந்தார்.  இந்தியப் பெண்கள் தேசிய கைப்பந்து அணியின் தலைவியாகவும் இருந்தார். இவர் தடகள வீரர் மில்கா       சிங்கின்  மனைவியும், இயீவ் மில்கா சிங்கின் தாயும் ஆவார்.

## வாழ்க்கை வரலாறு.
தற்போது பாக்கித்தானின் ஒரு பகுதியாக உள்ள சேக்புரா நகரத்தில் 1938 ஆம் ஆண்டு அக்டோபர் மாதம்  8 ஆம் தேதியன்று இவர் பிறந்தார்.  மாநிலத் துறையில் பெண்களுக்கான விளையாட்டு இயக்குநராக இருந்தார். 1958 ஆம் ஆண்டில் பஞ்சாப் பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார்.

## தனிப்பட்ட வாழ்க்கை
நிர்மல் சைனி பின்னர் மில்கா சிங்கை திருமணம் செய்து கொண்டார்.   3 மகள்கள் மற்றும் 1 மகனின் தாயாக இருந்தார்.  குழிப்பந்தாட்ட வீரர் இயீவ் மில்கா சிங் இவரது மகனாவார். நிர்மல் சைனி சண்டிகரில் வசித்து வந்தார். 1999 ஆம் ஆண்டில், டைகர் இல் போரில் இறந்த அவில்தார் விக்ரம் சிங்கின் ஏழு வயது மகனை இவர்கள் தத்தெடுத்தனர்.

நிர்மல் சைனி 2021 ஆம் ஆண்டு சூன் மாதம் 13 ஆம் தேதியன்று  மொகாலியில் கோவிட்-19 காரணமாக இறந்தார். இவரது கணவரும்  ஐந்து நாட்களுக்குப் பிறகு, வைரசால் பாதிக்கப்பட்டு இறந்தார்.

## மேற்கோள்கள்

பகுப்பு:2021 இறப்புகள்
பகுப்பு:1938 பிறப்புகள்
பகுப்பு:இந்தியப் பெண் விளையாட்டு வீரர்கள்
தன்வி வியாசு

**தன்வி வியாசு** (Tanvi Vyas; பிறப்பு 30 செப்டம்பர் 1985) என்பவர் ஓர் இந்திய நடிகையும் அழகுப் போட்டியாளரும் ஆவார். இவர் 2012ஆம் ஆண்டு *"எப்படி மனசுக்குள் வந்தாய்* " என்ற தமிழ்த் திரைப்படத்தில் நடிகையாக அறிமுகமானார். இதற்கு முன்பு, இவர் ஒரு வரைகலை வடிவமைப்பாளராக இருந்தார். பின்னர் மும்பையில் பெமினா இந்தியா புவி அழகி 2008-ஆக முடிசூட்டப்பட்டார்.

## வாழ்க்கை வரலாறு
குசராத்தின் கலாச்சாரத் தலைநகரான வதோதராவில் பிறந்த இவர், இந்து பிராமணக் குடும்பத்தைச் சேர்ந்தவர். இவர் மருத்துவர் ஜே. கே. வியாசு மற்றும் விஜயா வியாசு ஆகியோருக்கு மகளாகப் பிறந்தார். இவர் மருத்துவர் குடும்பத்தின் ஒரே மகள். இவர் தனது பள்ளிப் படிப்பை வதோதராவில் உள்ள இயேசு, மேரி கன்னிமார் மடத்தில் பயின்றார். பரோடா மகாராஜா சாயாஜிராவ் பல்கலைக்கழகத்தில் (குசராத்தி: મહારાજા સયાજીરાવ વિશ્વવિદ્યાલય;) 2009-இல். படிக்கும் போது, கல்லூரி சார்ந்த போட்டியான வெசுடுசைடு பாணி நிகழ்வில் வென்றார். இந்தியத் தொழில்நுட்பக் கழக பவாய் கலாச்சார விழாவான மூட் இண்டிகோ மனநிலையிலும் பங்கேற்றார்.

சிறிய நகரப் பெண்ணாக இருந்ததால், எந்தவிதமான முறையான பயிற்சியின் பின்னணியும் இல்லாமல், நாட்டின் மிகவும் போட்டித்தன்மை வாய்ந்த அழகுப் போட்டியான பெமினா இந்தியா அழகியில் போட்டியிட்டு, 2008-ஆம் ஆண்டு பெமினா இந்திய புவிப் அழகிப் பட்டத்தைப் பெற்றார். பின்னர் இவர் பிலிப்பீன்சின் மணிலாவில் நடைபெற்ற புவி அழகி 2008 போட்டியில் இந்தியாவைப் பிரதிநிதித்துவப்படுத்தினார்.

## வடிவழகி தொழில்
2008ஆம் ஆண்டு இந்தியா அழகிப் பட்டத்தை வென்ற பிறகு, இவர் வடிவமைப்பாளர்களான ரிது குமார் (துபாய் அழகுநயப்பு வாரம், உடையலங்கார வாரம்), நீதா லுல்லா (கீதாஞ்சலி வாழ்முறை மணமகள் அழகுநயப்பு) திக்விஜய் சிங் லக்மே இந்தியா அழகுநயப்பு வாரம், கிருஷ்ணா மேத்தா (கீதாஞ்சலி அழகுநயப்பு), லகோன் ஹேமந்த் (கொழும்பு) ஆகியோருடன் நிகழ்ச்சித் தொகுப்பாளராகப் பணியாற்றினார். தன்வி ஏர் விக், ஜேபி பைஞ்சுதை, கோல்கேட், பஞ்சாரா பேர்னஸ், கிளியர்ட்ரிப்.காம், சிறீ லட்சுமி நகைகள், கென்ட் தண்ணீர் சுத்திகரிப்பான்கள், கேன்வெரா புகைப்பட தொகுப்புகளுக்காகச் சில விளம்பரங்களைச் செய்தார்.

தன்வி சபி, ஏர் இந்தியா, ஹீரோ மிதிவண்டி, பாண்டலூன்சு, விவேக் ஓபராய் உடன் டோனியர், ஆர்எம்கேவி பட்டுப் புடவைகள் ஆகியவற்றின் அச்சு ஊடக விளம்பரங்களில் தோன்றியுள்ளார்.

## திரைப்பட வாழ்க்கை
தன்வி, பி. வி. பிரசாத் இயக்கிய தமிழ்த் திரைப்படமான "*எப்படி மனசுக்குள் வந்தாய்* " மூலம் கோலிவுட்டில் நடிகையாக அறிமுகமானார்.

பின்னர் இவருக்கு *நேனேம்...சின்ன பிள்ளைனா?* எனும் பத்ம பூசண் டி. ராமாநாயுடுவின் தெலுங்கு படத்தில் நடிக்க வாய்ப்பு கிடைத்தது.

## திரைப்படவியல்

## மேற்கோள்கள்

## வெளி இணைப்புகள்

* 
* 
* Miss India - Official website 
* Miss India - Profile 
* Tanvi Vyas at BollyGallery

பகுப்பு:1985 பிறப்புகள்
பகுப்பு:இந்தியத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பப்பிரியன் தெய்யம்

**பப்பிரியன் தெய்யம்** (*Bappiriyan Theyyam*) என்பது இந்தியாவின் கேரளாவில் வடக்கு மலபார் பகுதியில் நடத்தப்படும் ஒரு தெய்யம் எனும் நடனம் ஆகும். இது ஒரு வகையான மாப்பிள தெய்யம் ஆகும்.

முஸ்லீம் என்று நம்பப்படும் பப்பிரியன் மற்றும் இந்து தெய்வமான ஆரிய பூங்கனியின் புராணம் கேரளாவில் இந்து-இஸ்லாமிய மத நல்லிணக்கத்திற்கு ஓர் எடுத்துக்காட்டு.

## நம்பிக்கை

### ஆர்ய பூங்கனி தொடர்பான கட்டுக்கதை

பப்பிரியன் துளு நாட்டில் தனக்கென ஒரு பெயரைப் பெற்ற முஸ்லிம் வணிகர் என்று நம்பப்படுகிறது. புராணங்களில், இவர் ஆரிய பூங்கனி தெய்வம் பயணம் செய்த கப்பலின் தலைவராக இருந்தார்.

புராணங்களின்படி, திருமணத்திற்காக முத்துக்களைத் தேடி ஆரிய பூங்கனியும் அவருடைய சகோதரர்களும் பயணித்த கப்பல் ஒரு புயலில் சிக்கி, விபத்துக்குள்ளாகியதால் பிரிந்தனர். இவர்கள் கப்பலின் உடைந்த இடிபாடுகளைப் பிடித்துக்கொண்டு ஏழு நாட்களைக் கடலில் கழித்தனர். எட்டாவது நாளில் இவர்கள் அனைவரும் கரைக்குத் திரும்பினர். இவர்கள் கரையை அடைந்த போதும், ஒருவரையொருவர் பிரிந்திருந்தனர்.

கடலைப் பார்த்துக் கவலைப்பட்ட ஆர்ய பூங்கனி, பப்ரியான் கடலில் ஒரு சிறிய படகில் செல்வதைப் பார்க்கிறார். முதலில் அவர் ஆர்ய பூங்கன்னியின் உதவி அழைப்பைப் புறக்கணிக்கிறார். ஆனால் அவர் தனது மாயாஜாலத் திறன்களால் அவனை ஆச்சரியப்படுத்தி, பப்ரியனை தன்னுடன் தனது சகோதரர்களைப் பார்க்க அழைத்துச்செல்கிறார். இறுதியாக அவர்கள் வெண்மலதின்கராவில் அவளுடைய சகோதரர்களைக் கண்டுபிடிக்கிறார்கள். ஆனால் அவர்கள் அவளுடன் செல்லத் தயாராக இல்லை. அங்கேயே குடியேற முடிவு செய்தனர். பின்னர் ஆரிய பூங்கன்னியும் பப்பிரியானும் பயணத்தைத் தொடர்ந்து வடக்கு மலபார் கடற்கரையில் உள்ள கூரன் மலைகளை அடைகிறார்கள். இங்கு இவர்கள் தளிப்பறம்பா கைதகேல் கோவிலில் பிரதிஷ்டை செய்யப்பட்டு வழிபடப்படுகின்றனர்.

### இராமாயணம் தொடர்பான கதை
மற்றொரு கதையானது, இராமாயணத்துடன் தொடர்புடையது. இதன்படி, சீதையைத் தேடிச் செல்லும் அனுமன், பப்பிரியன் எனும் தெய்யமாக சித்தரிக்கப்படுகிறார். சீதையைக் கண்டுபிடிக்க முடியாமல், பப்பிரியன் பெரிய மரங்களில் ஏறி, தொலைதூர இடங்களில் தேடுவார். இதனால்தான் தெய்யத்தின் போது தென்னை மரங்களில் ஏறுகின்றனர். சீதையைக் காணவில்லை என்ற கோபத்தில், பப்பிரியன் தென்னை மரத்தை உதைத்து, மரத்தில் உள்ள அனைத்துத் தேங்காய்களையும் கீழே தள்ளுவான்.

## சடங்கு
தெய்யம் நிகழ்ச்சியின் ஒரு முக்கியமான சடங்கு என்னவென்றால், பப்பிரியன் தெய்யம் தென்னை மரங்களில் ஏறி, மரத்தை உதைத்து, அனைத்துத் தேங்காய்களையும் கீழே உலுக்கி ஆட்டுவது. இந்த விழாவின் போது, இதனை மேற்கொள்ளும் போது, கலைஞர்கள் தென்னை மரத்திலிருந்து விழுந்து படுகாயமடைவது வழக்கமாக உள்ளது.

கேரளாவிலுள்ள வண்ணார் சமூகத்தினரால் இந்த தெய்யம் ஆடப்படுகிறது. கேரளாவில் இந்து-இஸ்லாமிய மத நல்லிணக்கத்திற்கு பப்பிரியன் தெய்யம் கதை ஒரு எடுத்துக்காட்டு.

## மேற்கோள்கள்

## வெளி இணைப்புகள்

* 
பகுப்பு:நாட்டார் தெய்வங்கள்
பகுப்பு:தெய்யம்
பகுப்பு:இந்து வட்டாரக் கடவுள்கள்
ஆதர் குமார் சட்டர்சி

**ஆதர் குமார் சட்டர்சி** (*Adhar Kumar Chatterji*) ((4 மார்ச் 1914 - 6 ஆகஸ்ட் 2001) இந்தியக் கடற்படையில் ஒரு அட்மிரலாக இருந்தார். இவர் மார்ச் 4, 1966 முதல் பிப்ரவரி 28, 1970 வரை  5 வது கடற்படைத் தலைவராகப் பணியாற்றினார். சுதந்திரத்திற்குப் பிறகு முழு அட்மிரல் பதவியை வகித்த முதல் இந்தியக் கடற்படை அதிகாரி இவர்தான். இந்தியக் கடற்படையின் மாற்றத்திற்கு இவர் பெருமை சேர்த்துள்ளார். இவர் கடற்படையை மறுசீரமைத்து, மேற்கு மற்றும் கிழக்கு கடற்படை கட்டளைகளை உருவாக்கியதோடு  மேற்கத்திய கப்பல்களின் தொகுப்புக்களையும்  உருவாக்கினார். 1967 ஆம் ஆண்டில் ஐஎன்எஸ் கல்வாரி (S23) இயக்கப்பட்டதன் மூலம் இந்திய கடற்படையானது நீர்மூழ்கிக் கப்பல் யுகத்திலும் நுழைந்தது.

## ஆரம்பகால வாழ்க்கை
சாட்டர்சி 1914 நவம்பர் 22 அன்று டாக்காவில் பிறந்தார். இவர் பிரசிடென்சி கல்லூரியில் (கொல்கத்தா பல்கலைக்கழகத்தின் பட்டதாரி மாணவராக) பயின்றார். 1933 இல் பட்டம் பெற்றார். 

## கடற்படை வாழ்க்கை
1933 ஆம் ஆண்டு அரச கழக கடற்படையில் சேர்ந்த முதல் இந்திய கேடட்-நுழைவு அதிகாரிகளில் சாட்டர்சியும் ஒருவர். இந்திய வணிக கடல் பயிற்சி கப்பல் (IMMTS) டஃபெரினில் பயிற்சி பெற்ற பிறகு, இவர் ஐக்கிய இராச்சியத்திற்கு அனுப்பப்பட்டார். செப்டம்பர் 1, 1935 அன்று அரச கழக இந்தியக் கடற்படையில் துணை லெப்டினன்ட்டாக நியமிக்கப்பட்டார். வெவ்வேறு கப்பல்களில் நான்கு ஆண்டுகள் பயிற்சி பெற்றார். செப்டம்பர் 1, 1938 அன்று, இவர் லெப்டினன்ட் பதவிக்கு பதவி உயர்வு பெற்றார். 1939 ஆம் ஆண்டு, நீர்மூழ்கி எதிர்ப்புப் போரில்  நிபுணத்துவம் பெறத் தேர்ந்தெடுக்கப்பட்டு, இங்கிலாந்தில் பயிற்சி பெற்றார். ஆகஸ்ட் 1940 இல் இவர் இந்தப் படிப்பை முடித்தார். மேலும் நீர்மூழ்கி எதிர்ப்புப் போர் பயிற்சிப் பள்ளியான எச்எம்எஸ் ஆஸ்ப்ரேயில் பயிற்றுவிப்பாளராக நியமிக்கப்பட்டார்.

## கடற்படைத் தளபதி
இவர் கடற்படையில் பல்வேறு உயர் பதவிகளை வகித்தார். நவம்பர் 1965 இல், சாட்டர்சி கடற்படையின் 5 வது  தளபதியாக நியமிக்கப்பட்டார். மார்ச் 4, 1966 அன்று, இவர் வைஸ் அட்மிரல் சோமனிடம் இருந்து பொறுப்பேற்றார்.  மேலும் மார்ச் 1, 1968 அன்று அட்மிரல் பதவிக்கு உயர்த்தப்பட்டார். இந்தப் பதவியை வகித்த முதல் இந்திய அதிகாரி என்ற பெருமையைப் பெற்றார்.

அட்மிரல் சாட்டர்சி பிப்ரவரி 28, 1970 அன்று இந்தியக் கடற்படையில் இருந்து ஓய்வு பெற்றார்.

## இறப்பு
அட்மிரல் சாட்டர்சி புது தில்லியில் இறந்தார்.

## மேற்கோள்கள்

## நூல் பட்டியல்
*
*
*

பகுப்பு:1914 பிறப்புகள்
பகுப்பு:2001 இறப்புகள்
பகுப்பு:இந்தியக் கடற்படை அதிகாரிகள்
உருபாப் சயீதா

**உருபாப் சயீதா** (*Rubab Sayda*) ((15 சூன் 1950 - 6 பிப்ரவரி 2024) ஓர் இந்திய அரசியல்வாதி ஆவார். இவர், உத்தரப் பிரதேசத்தின் பகராயிச் மக்களவைத் தொகுதியை பிரதிநிதித்தி இந்திய நாடாளுமன்றத்தின் மக்களவை உறுப்பினராக இருந்தார். இவர் தாரா பெண்கள் இடைநிலைக் கல்லூரியின் முதல்வராக ஓய்வு பெற்றார். இவர் உத்தரப் பிரதேசத்தின் முன்னாள் போக்குவரத்து அமைச்சராக (பொறுப்பு) இருந்த யாசர் சாவின் தாயார் ஆவார்.

## வகித்த பதவிகள்
1.1995- தலைவர், மாவட்டப் பேரூராட்சி, பகராயிச் மாவட்டம்
2.2004 -பதினான்காவது மக்களவை (இந்தியா)|பதினான்காவது மக்களவை]]யில் உறுப்பினர் மற்றும் தொழில்துறை குழுவின் உறுப்பினராக இருந்தார்
3.2007 -ஆகத்து 5 ல் தகவல் தொழில்நுட்பக் குழுவின் உறுப்பினர்

## இறப்பு
சிறுது காலம் நோய்வாய்ப்பட்டிருந்த உருபாப் சயீதா பிப்ரவரி 6, 2024 அன்று அலிகரில் இறந்தார்.

## மேற்கோள்கள்

## வெளி இணைப்புகள்
*Official biographical sketch in Parliament of India website

பகுப்பு:1950 பிறப்புகள்
பகுப்பு:2024 இறப்புகள்
பகுப்பு:14வது மக்களவை உறுப்பினர்கள்
நந்தினி குப்தா

**நந்தினி குப்தா** (*Nandini Gupta*) பெமினா இந்திய உலக அழகி 2023 என முடிசூட்டப்பட்ட ஓர் இந்திய அழகுப் போட்டியாளர் ஆவார். குப்தா உலக அழகி 2025-இல் இந்தியாவைப் பிரதிநிதித்துவப்படுத்துவார்.

## ஆரம்பகால வாழ்க்கை மற்றும் கல்வி
குப்தா 2003-இல் இராசத்தான் மாநிலம் கோட்டாவில் பிறந்தார். இவர் தனது பள்ளிப் படிப்பைத் தூய பால் மூத்தோர் மேல்நிலைப் பள்ளியில் முடித்தார். இவர் மும்பையில் உள்ள லாலா லஜ்பத் ராய் கல்லூரியில் வணிக மேலாண்மையில் பட்டம் பெற்றுள்ளார்.

## அலங்காரப் போட்டிகள்
குப்தா, தனக்கு 10 வயதிலிருந்தே இந்திய அழகியாக ஆக வேண்டும் என்று ஆசைப்பட்டதாகக் கூறியுள்ளார்.

19 வயதில் நந்தினி இராசத்தான் மாநிலத்தைப் பிரதிநிதித்துவப்படுத்தி, ஏப்ரல் 15, 2023 அன்று மணிப்பூரின் இம்பாலில் நடந்த பெமினா இந்தியா அழகி 2023, பட்டத்தை வென்றார். இவர் உலக அழகை 2025 போட்டியில் இந்தியாவைப் பிரதிநிதித்துவப்படுத்துகிறார்.

## திரைப்படவியல்

## மேற்கோள்கள்

## வெளி இணைப்புகள்

பகுப்பு:வாழும் மக்கள்
பகுப்பு:2000கள் பிறப்புகள்